id en en en en id en en fr ms ca id en en en id en en fr ms ca id id id id id id id id id id id id ms id id id id ms id id id ms id en ms eo en nl en en id id id id id id en en en de en en nl en en en id ms en id en id en ms fr en id id en ms en id en eo en id en id id en en en fa en en en en en en es en en ms en fr en en en en en id en en
Al-Jahiz Berbicara Tentang Guru dan Pendidikan – Saifulislam.Com
Tuesday , September 6 2022
Berbelas tahun yang lalu saya membeli buku al-Bayan wa al-Tabyin oleh al-Jahiz ini.
Hampir tidak pernah mendakapnya. Hanya membaca sepintas lalu, dan meletakkannya kembali ke rak buku.
Hari ini saya membukanya kembali. Menyelak lembaran demi lembaran, kerana rupa-rupanya al-Jahiz ada mendedikasikan bab khusus di dalam buku ini, pada membicarakan tentang guru, sekolah, pendidikan, pedagogi dan kurikulum. Saya menerima tugasan akademik minggu ini di dalam program Islamic Teacher Education Program (ITEP), untuk membuat laporan bacaan berkenaan idea al-Jahiz sebagai seorang tokoh pendidikan di era klasik Islam.
Tidak banyak yang saya tahu tentang al-Jahiz, selain kelucuan-kelucuan ceritanya di dalam Kitab al-Hayawan, dan kisah popular tentang al-Jahiz yang meninggal dunia kerana dihempap buku. Kematian yang amat tragis, tetapi cukup unik untuk menjelaskan siapa al-Jahiz dalam dunia kesarjanaan Islam.
Ingin saya kongsikan isi-isi penting berkenaan idea pendidikan oleh al-Jahiz, sebagaimana yang terkandung di dalam kitab al-Bayan wa al-Tabyin, serta kupasan Profesor Sebastian Günther dari University of Göttingen tentang beliau.
Visual artis berkenaan al-Jahiz
Al-Jahiz mempertahankan keutamaan kedudukan guru di institusi sekolah, melebihi status sosial golongan-golongan lain yang turut mengajar, seperti tutor peribadi golongan bangsawan dan istana, dan yang seumpama dengannya. Al-Jahiz menjelaskan bahawa para guru adalah insan-insan mulia yang berpengetahuan, tekun, rajin dan bersungguh-sungguh dalam melakukan pekerjaan mereka. Mereka sangat bersemangat dan menghayati pekerjaan mereka, malah turut berasa dukacita dan sedih apabil anak murid mereka tidak maju sebagaimana yang sepatutnya. Menurut al-Jahiz, sepatutnya ibu bapa tidak menyalah guru sekolah apabila anak mereka lemah di sekolah. Sebaliknya mereka sepatutnya mempertimbangkan faktor kelemahan mental anak mereka sendiri!
Dari sudut manakah pendidikan memberi impak yang besar kepada manusia?
Al-Jahiz menjawab persoalan ini dengan mengenengahkan pandangan beliau tentang implikasi penulisan kepada tamadun manusia. Beliau menganggap pertuturan (bahasa) dan penulisan, merekodkan maklumat dan ilmu pengetahuan, demikian juga aktiviti mengira, semua itu adalah rukun kepada tamadun silam dan semasa. Kata al-Jahiz, pemikir-pemikir ternama dahulu tidak gemar dengan pembelajaran yang bergantung kepada hafalan kerana ia menyebabkan minda cuai terhadap keunikan dan perbezaan. Belajar secara menghafal juga menyebabkan seseorang itu hanya bersandar dan bergantung kepada pencapaian sarjana silam, tanpa membuat analisis dan rumusan sendiri untuk konteks semasa. Walaupun begitu, al-Jahiz tetap akur kepada kepentingan memori kerana ia masih sebuah keperluan di dalam proses belajar. Tanpa memori yang baik, sesuatu yang kita tahu, tidak kekal lama di dalam fikiran.
Apa yang penting bagi penuntut ilmu, adalah kebolehan berakal fikiran, yang menggabungkan nalar deduktif dengan berfikir secara kendiri. Ada pun penghafal, mereka jadi peniru, menyalin sahaja hasil fikir orang lain, dan melumpuhkan kebolehan berfikir seseorang.  Namun, perlu dicari titik seimbang antara keduanya. Mereka yang belajar hanya dengan menghafal, ia merosakkan logik seseorang. Ada pun bagi yang belajar dengan hanya bergantung kepada nalar deduktif, ia menjejaskan upayanya menghafal, ketika mana menghafal itu juga turut mempunyai kedudukan yang penting. Seseorang yang mengabaikan proses memantulkan makna secara rasional, akan mengalami kesulitan untuk mendapat idea tentang sesuatu. Tiada buah fikiran. Ada pun yang mengabaikan hafalan, pengetahuannya tidak lama menghuni dirinya. Hilang dan lupa.
Proses belajar secara menghafal itu berbeza.
Proses belajar secara nalar deduktif itu juga berbeza.
Tetapi kedua-duanya menurut al-Jahiz, mempunyai tujuan yang sama dan sepatutnya disedari, iaitu:
melahirkan akal yang kendiri
menjadikan seorang penuntut ilmu itu mencintai hanya satu perkara iaitu belajar.
Andai berhasil lahirnya dua perkara ini, maka sejahteralah seseorang penuntut ilmu itu dan lahirlah kebaikan daripadanya.
Al-Jahiz juga menyenaraikan ilmu-ilmu yang diperlukan oleh penuntut ilmu, iaitu:
Selain daripada itu, al-Jahiz menekankan tentang pentingnya penuntut ilmu memiliki kebolehan membahas serta mendebat idea menggunakan kepintaran berfikir. Sangat perlu bagi penuntut ilmu arif tentang hujah-hujah ilmuan silam, gaya penulisan mereka serta memiliki kosakata yang luas.
Pelajar perlu diajar supaya tahu mengungkapkan apa yang mereka fikir dan rasa, dan difahami oleh orang lain. Dalam berbicara, termasuk dalam urusan pengucapan awam, pelajar juga menurut al-Jahiz, mestilah sedar bahawa isi kandungan adalah lebih utama berbanding gaya penyampaian. Oleh yang demikian, guru-guru perlu menunjukkan contoh teladan yang baik. Apabila memilih tajuk untuk dibincangkan di dalam kelas, janganlah dipilih topik yang bersimpang siur dan rumit di sepanjang proses pengajaran dan pembelajaran/
Al-Jahiz juga mengingatkan para guru supaya mengambil kira tentang keupayaan mental anak murid mereka. Justeru, gunakanlah bahasa yang anak murid fahami.
Guru juga mestilah melayan anak murid dengan baik dan lemah lembut, penuh kasih sayang serta berusaha menawan hati anak murid mereka semasa mengajar. Al-Jahiz merumuskan bukunya berkenaan guru ini dengan menjelaskan kelebihan dan keutamaan melayan anak murid dengan baik, tenang, elok budi pekerti, tidak memaksa-maksa mereka hingga mereka menjadi liar dan tidak suka kepada adab sopan, dan jangan sesekali mengabaikan mereka. Sesungguhnya menurut al-Jahiz, murid-muridmu itu wajar menerima perhatian dan kesungguhanmu, wahai guru.
Demikianlah sebahagian daripada pandangan al-Jahiz tentang sekolah, guru, murid, pendidikan dan pendekatan. Pandangannya sangat seimbang, ramuannya seakan-akan diformulasi untuk kegunaan 1000 tahun selepas zamannya. Betapa sesungguhnya pendidikan, adalah sebuah jihad, tempat berputihnya sebuah harapan, sebenar-benar harapan.
Semoga Allah mencucurkan rahmat-Nya ke atas al-Jahiz, dan tokoh-tokoh ummah yang telah mendahului kita, ameen.
Previous Alkisah Kenangan Ketua Dewan Harian, Sehari
Next Perlukah Jepun Kepada Wa al-‘Asr?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
18/11/2014 at 12:17 PM
Terima kasih memperkenalkan al jahiz sang pengagum ilmu.Setiap titis tinta seorang penulis adalah darah bg perubahan PERADABAN.Tiada penghambat menulis yg lebih besar dari KETAKUTAN DINILAI.Tiada kendali yg lebih baik dr KETAKUTAN MENEBAR KEBATILAN. Untuk ustaz, penulisan ustaz sangat bermakna bg KAMI yg tak mampu mencari ilmu seserius ustaz.
18/11/2014 at 10:47 PM
Ustaz, adakah senarai ilmu-ilmu yang diperlukan oleh sesorang penuntut seperti yang dikemukakan oleh al-Jahiz di atas hanya untuk penuntut-penuntut aliran tertentu sahaja atau secara umum untuk semua penuntut?
Pingback: Status Wa Adalah - Gagas Pedia
Pingback: Status Wa Adalah – My Blog
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved